ส่อง“กลุ่มแบงก์”สงครามค่าฟีกระทบไม่มาก ชู KBANK-BBL เป็นTop Pick กลุ่ม
ส่อง“กลุ่มแบงก์”สงครามค่าฟีกระทบไม่มากชู KBANK-BBL เป็นTop Pick กลุ่ม
29 มี.ค. 2561

บล.ฟินันเซีย ไซรัส ระบุในบทวิเคราะห์วันนี้(29 มี.ค.) ว่า กลุ่มธนาคารคาดผลกระทบสูงสุดของกำไรสุทธิอยู่ที่ราว 7% สำหรับ KBANK ที่มี Market Share ใน Mobile Banking มากสุดราว 26% ของผู้ใช้ทั้งหมด ซึ่งคาดว่าะได้รับการชดเชยในระยะกลาง-ยาว จากค่าใช้จ่ายในการจัดการเงินสดและต้นทุนสาขาที่ลดลงและรายได้อื่นจากการใช้ platform ที่เพิ่มขึ้น ขณะที่โดยปกติแล้วรายได้จากค่าธรรมเนียมโอนเงินข้ามธนาคารที่เคยจ่าย 25-30 บาทก่อนหน้านี้ ส่วนใหญ่อยู่ที่ตัวกลาง ไม่ได้เข้าแบงก์ทั้งหมดจึงกระทบไม่มาก
ในส่วนของคำแนะนำสำหรับ KBANK ที่ราคาปรับตัวลงมากสุดวานนี้(28มี.ค.) เชื่อว่าผลกระทบไม่รุนแรง จึงยังคงประมาณการเดิม แนะนำซื้อ ราคาเป้าหมาย 264 บาท (แต่หากอิงผลกระทบที่ 7% ข้างต้น ราคาเป้าหมายจะเหลือ 235 บาท) ส่วนธนาคารอื่น ยังคงประมาณการเดิมเช่นกัน ราคาที่ลงมองเป็นโอกาสซื้อ Top Pick ของกลุ่มยังเป็น KBANK และ BBL